पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राज्य सरकार ने बीकानेर और उदयपुर कृषि विश्वविद्यालयों में कर्मचारियों को पेंशन देने के लिए 45.07 करोड़ रुपए की राशि मंजूर कर स्थानांतरित कर दी है। राज्य सरकार की ओर से इस आशय की सूचना राजभवन को दी गई है।
राज्यपाल एवं राजस्थान के विश्वविद्यालयों की कुलाधिपति मारग्रेट अल्वा ने महाराणा प्रताप कृषि एवं तकनीकी विश्वविद्यालय, उदयपुर और स्वामी केशवानन्द राजस्थान कृषि विश्वविद्यालय, बीकानेर सहित राजस्थान के विश्वविद्यालयों को पेंशन अदायगी की वित्तीय कठिनाइयों के लिए राज्य सरकार को बताया था।
राजभवन को राज्य सरकार ने बताया है कि वर्ष 2013-14 के लिए बीकानेर कृषि विश्वविद्यालय को 27 करोड़ और उदयपुर कृषि विश्वविद्यालय को 18.07 करोड़ रुपए की राशि मंजूर कर सम्बन्धित विश्वविद्यालयों के पी. डी. खातों में स्थानांतरित कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn